***A Móri Többcélú Kistérségi Társulás Társulási Tanácsa (7 tagjának jelenlétében) – a döntéshozatalhoz előírt szavazatszámnak megfelelően – 7 igen (20881 fő lakosságszámot képviselve), 0 nem és 0 tartózkodás mellett az alábbi határozatot hozta:***

**Móri Többcélú Kistérségi Társulás**

**Társulási Tanácsának**

**13/2025. (II.20.) határozata**

**a Meseház Óvoda-Bölcsőde beiratkozási időpontja tárgyában**

A Móri Többcélú Kistérségi Társulás Társulási Tanácsa a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20.§ (1) bekezdése alapján a Meseház Óvoda-Bölcsőde fenntartójaként meghatározza az óvodai beiratkozások időpontját.

A beiratkozást egységesen, a Móri Többcélú Kistérségi Társulás által fenntartott Meseház Óvoda-Bölcsődében az alábbi időpontban

**2025. április 28. (hétfő) és április 29. (kedd)**

**8.00 órától 17.00 óráig tartóan** **határozza meg.**

A fenntartó az óvodai beiratkozás idejét, a beiratkozás első határnapját megelőzően 30 nappal (2025. március 28.) a szülők részére nyilvánosságra hozza.

Határidő: 2025.03.28.

Felelős: Munkaszervezet vezetője(Humánügyi Iroda)

Fenyves Péter

elnök

Kiadmány hiteléül: Dr. Taba Nikoletta

jegyző